**§1. Чл.2, ал.1 се изменя, като се допълва с нова точка, регламентираща таксата за откупуване на гробни места.**

**Чл. 2.** (1) На територията на общината се събират следните местни такси:

1. за битови отпадъци;
2. за ползване на пазари, тържища, панаири, тротоари, площади и улични платна;
3. за ползване на детски ясли, детски кухни, детски градини, специализирани институции за предоставяне на социални услуги, лагери, общежития и други общински социални услуги;
4. за технически услуги;
5. за административни услуги;
6. за притежаване на куче;
7. **за откупуване на гробни места;**
8. други местни такси, определени със закон.

**§2. Приема се нов раздел, под номер осем, регламентиращ таксата за закупуване на гробни места, като съответно се променя номерацията, след новите разпоредби.**

**Раздел VIII**

**Такси за гробни места**

**Чл.42. (1)** За ползване на гробни места над 8 години се заплащат еднократно такси, както следва:

1. до 15 години - 50.00 лева за единичен гроб и 100.00 лв. за семейни гробни места;

2. за вечни времена - 200.00 лв. за единичен гроб и 300.00 лева за семейни гробни места;

3. за придадени по регулация маломерни гробни места - съответната част от таксата, определена за гробното място.

**(2)** За урнов гроб се заплащат таксите по ал. 1, т. 1 и т. 2 , намалени с 50 на сто.

**Чл.43.** Таксите се събират от съответните служби на Общината, стопанисващи гробищните паркове.

**§3. В таблицата към чл.49 от Наредбата, под номера 49 и сл., се добавят следните услуги, като се променя номерацията в съответствие с новите предложения:**

**49 .** Издаване на разрешително за сеч на дървета в частен имот- 5 лв./ бр.;

**50.** Издаване на превозен билет за транспортиране на дървесина - 3 лв.;

**51.** Издаване на разрешително за депониране на строителни отпадъци - 4 лв./ м3.;

**52.** Издаване на становище за регистрация на животновъден обект - 5 лв.;

**53.** Служебна бележка за добив на строителна дървесина - 3 лв.;

**54.** Служебна бележка за притежание на кокошки - 3 лв.